|  |
| --- |
| **SLOVENŠČINA, 8. r.**  **11. 5. 2020**  **Snov: Enostavčna in dvostavčna/zložena poved (nadaljevanje)** |
| Dragi učenec, učenka, dober dan.  Ker sta po urniku danes 2 uri slovenščine, ti združeno posredujem navodila, svetujem, da vmes narediš en krajši odmor. Nadaljujemo s snovjo, ki smo jo na novo začeli. |
| **1. NALOGA**  **Preko spodnje povezave si oglej posnetek, v katerem definiciji stavka in povedi razložim na primerih.**  [**https://drive.google.com/file/d/15ndaX\_dx4MoeODmAM-hMfeUZLz0P71QZ/view?usp=sharing**](https://drive.google.com/file/d/15ndaX_dx4MoeODmAM-hMfeUZLz0P71QZ/view?usp=sharing) |
| **2. NALOGA**  **V zvezek (kjer imaš jezik), napiši naslov ENOSTAVČNA IN DVOSTAVČNA/ZLOŽENA POVED.**  **Naredi spodnji zapis.**  STAVEK so besede, smiselno urejene okrog osebne glagolske oblike.  POVED se začne z veliko začetnico in konča s končnim ločilom (pika, vprašaj, klicaj).  Poved je lahko sestavljena iz enega ali več stavkov.  ENOSTAVČNA POVED je poved, ki je sestavljena iz enega stavka.  *(Otroci berejo knjige o pasjih junakih.)*  DVOSTAVČNA ali ZLOŽENA POVED je tista, ki je sestavljena iz dveh ali več stavkov.  *(Otroci berejo knjige o pasjih junakih, ker jih to zanima.)*  Stavka v dvostavčni povedi sta med seboj najpogosteje povezana z VEZNIKOM. |
| Svetujem, da narediš krajši odmor, nato nadaljuješ s snovjo za drugo uro slovenščine. |
| **2. NALOGA**  **Reši naloge na str. 65 in 66: 3. b, c, č, d, e; 4., 5. , 6.**  **Pozorno preberi, prilagoditev za učence, ki so usmerjeni na dopolnilni:**  **Rešite 3. b, c, č, d, e, 4, samo 5. b, samo 6. b ter pri 6. c prvi primer** |
| **Po reševanju preveri rešitve.**  c) berejo, spremljajo, ne pozna, je sprejelo, so prispevali, se je povečala, se spomnite, zavija, je navdušil,vidimo, se sprašuje, je  č) 1. poved: 1 osebna glagolska oblika, 1 stavek  2. poved: 1 osebna glagolska oblika, 1 stavek  3. poved: 2 osebni glagolski obliki, 2 stavka  4. poved: 2 osebni glagolski obliki, 2 stavka  d) Vse povedi/Le nekatere povedi so sestavljene iz stavkov.  V povedi je samo en stavek/lahko tudi več kot en stavek.  V povedi je toliko stavkov/več stavkov, kot je osebnih glagolskih oblik.  e) Poved, ki je iz enega stavka, se imenuje enostavčna poved.  Poved, ki povezuje dva stavka, se imenuje dvostavčna/zložena poved.  **4. naloga:**  a) Na primer:  Otroci radi berejo knjige o pasjih junakih./Še raje jih spremljajo na filmskem platnu./Le kdo ne pozna Lassieja, Jakoba Beethovna, Pande in Perdite ter Rexa?/Nemalo družin je sprejelo v svoje domove škotskega ovčarja, novofundlanca, bernardinca, dalmatinca ali nemškega ovčarja.  b) da, ki, zato,ali  Te besedice so predlogi/vezniki/pridevniki/prislovi.  **5. naloga:**  a) Nasvet je namenjen fantom/dekletom/fantom in dekletom.  Svetlolaskam in rdečelaskam/vsem dekletom/svetlolaskam in temnolaskam.  b)   |  |  |  | | --- | --- | --- | | Poved | Enostavčna poved | Dvostavčna poved | | Svetujemo vam, da ob temno obarvanem džinsu nosite močno roza ali lilasta oblačila. |  | **🗸** | | Svetlejši izpran džins zahteva bolj nežne odtenke. | **🗸** |  | | Tega priporočamo dekletom, ki so svetlolase. |  | **🗸** | | Če imate temnejše lase, raje oblecite temnejšo različico džinsa. |  | **🗸** | | Tako oblečena dekleta se bodo prijetno počutila v šoli | **🗸** |  | | Marsikateri fantovski pogled se bo ustavil na njih. | **🗸** |  |   **6. naloga:**  a) Po smislu, na primer:  NE  Pojasnilo: Saj pri nas nimamo veliko modnih revij za najstnike. Prav tako ni potrebno, da si z dobrim okusom oblečen po zadnji modi. Mladi modnih oblačil ne zavržejo tako hitro.  b) Strokovnjaki se strinjajo z ugotovitvijo, da so mladi željni modnih novosti./Njihov odnos do mode je poseben, saj se do nje vedejo kot do glasbe./Hitro se navdušijo za določeno glasbeno zvrst, a jo že v naslednjem trenutku brez slabe vesti porinejo v pozabo./Kdor ima dober okus, bo vedno oblečen po zadnji modi.  c) Dvostavčna poved:  V tujini izhajajo številne modne revije in tudi pri nas jih je presenetljivo veliko./ V tujini izhajajo številne modne revije, a tudi pri nas jih je presenetljivo veliko./Čeprav v tujini izhajajo številne modne revije, jih je tudi pri nas presenetljivo veliko.  Dvostavčna poved:  Čeprav starejši mladim radi svetujejo pri oblačenju, mladi pri nakupovanju najbolj  zaupajo svojim prijateljem./Starejši mladim radi svetujejo pri oblačenju, toda/a, ampak mladi pri nakupovanju najbolj zaupajo svojim prijateljem. |
| V tem tednu predelamo še nekaj snovi, za ponedeljek, 18. 5., bom pripravila kratko preverjanje te novi snovi, ki bo še vključena v spis.  Za 22. 5. sem rezervirala termin za naše novo videosrečanje, na katerem bom odgovorila, če bo še kaj nejasnosti glede ocenjevanja. Uro pa sporočim pravočasno.  Lep pozdrav, Simona L. S. |